**Audi Quattro** je športové kupé a rely automobil, ktorý v rokoch 1980 až 1991 vyrábala nemecké automobilka Audi. Prvýkrát bol uvedený na Ženevskom autosalóne 1980, dňa 3. marca.

Slovo *quattro* je odvodené z taliančiny, a znamené "štyri". Názov používa automobilka Audi aj pre svoje automobily s pohonom 4 × 4. Aby nedochádzalo k zámene s týmito modelmi, bol model Quattro označovaný ako **Ur-Quattro**.

Audi Quattro bolo prvým rely automobilom, ktoré bolo zavedené po prijatí zmien v automobilovom športe, ktoré tiež dovoľovali použitie pohonu všetkých štyroch kolies. Quattro tak vyhrávalo všetky počas ďalších dvoch rokov.

Audi Quattro zdieľalo mnoho súčiastok a karosárskych dielov s Audi Coupé, ktoré bolo súčasťou modelovej rady Audi 80 (B2). Pôvodne bolo Quattro označované ako *Typ 85*, pričom jeho charakteristické blatníky navrhol Martin Smith. Audi Quattro má nezávislé zavesenie predných aj zadných kolies.

Produkcia
---------

Audi začalo vyrábať model Quattro pre Európsky trh koncom roka 1980, čím sa stalo prvým automobilom Audi s permanentným pohonom všetkých kolies Quattro, a zároveň prvým automobilom Audi s týmto pohonom a turbodúchadlom prepĺňaným motorom.

Pôvodný motor bol 2,1-litrový radový 5-valec s 10 ventilmi a rozvodom SOHC. Bol prepĺňaný turbodúchadlom s medzichladičom. Jeho výkon bol 147 kW/200 koní a krútiaci moment 285 Nm pri 3500 otáčkach za minútu. Zrýchlenie z 0 na 100 km/h zvládalo za 7,1 sekundy a dosahovalo maximálnu rýchlosť viac ako 220 km/h.

Tento motor bol neskôr modifikovaný na zdvihový objem 2,2 litra (2226 cm³), avšak stále poskytoval výkon 147 kW/200 koní a jeho krútiaci moment sa znížil. V roku 1989 dostal zmenu rozvodu na DOHC a jeho výkon sa tak zvýšil na 162 kW/220 koní. Jeho maximálna rýchlosť vzrástla na 230 km/h.

Celkovo sa v rokoch 1980-1991 vyrobilo 11 452 automobilov Audi Quattro, a aj napriek jeho 11-ročnej produkcii sa na exteriéri nevykonala žiadna väčšia dizajnová zmena.

Zadné odpruženie bolo aj s geometriou zmenené, pričom bol odstránený zadný stabilizátor kvôli redukovaniu pretáčavosti. Facelift v roku 1984 zahŕňal zmenu rozmerov diskov kolies z 6x15" na 8x15" s pneumatikami rozmerov 215/50 R15. V tom čase bolo takisto upravené pruženie s tvrdšími pružinami, ktoré znížilo automobil o 20 mm a zlepšilo riadenie. Pre rok 1987 dostal Quattro stredový diferenciál Torsen, ktorý nahradil manuálnu stredovú uzávierku diferenciálu.

Motoršport
----------

### Quattro A1 a A2

Walter Röhrl na Audi Quattro A2 počas Rely Portugalska 1984
Pôvodné pretekárske Audi Quattro debutovalo v roku 1980 na Janner Rally v Rakúsku. Kompletne mal základ z cestnej verzie (na rozdiel od automobilov Skupiny B). Motor tejto verzie produkoval približne 224 kW/304 koní V roku 1981 sa pretekárka Michèle Mouton stala prvou ženskou víťazkou svetového šampionátu v rely s automobilom Audi Quattro. Na ďalšie tri roky uviedlo Audi evolúcie A1 a A2 ako reakcia na nové pravidlá pre automobily Skupiny B. Radové 5-valcové prepĺňané motory poskytovali výkon 261 kW/355 koní.

### Sport Quattro S1 E2

1985 Audi Sport Quattro S1


Sport Quattro S1 E2 bolo uvedené koncom roka 1985 ako upravené verzia modelu Audi Sport Quattro. Automobil používal radový 5-valcový motor s objemom 2110 cm³ a poskytoval výkon 350 kW/470 koní. Turbodúchadlo používalo recirkulačný systém, ktorý udržiaval otáčky turbodúchadla pri uvoľnení plynového pedálu, resp. pri preraďovaní rýchlostných stupňov ak je škrtiaca klapka zavretá. To pomohlo motoru aby bol jeho výkon dostupný bezprostredne po otvorení škrtiacej klapky a redukoval tak turbo dieru. Jeho výkon dosahoval až 373 kW/507 koní pri 8000 ot/min.

Okrem zvýšeného výkonu bol upravený aj exteriér, kde bol použitý agresívny aerodynamický bodykit s charakteristickými krídlami a spojlermi pre zvýšenie prítlaku. Hmotnosť bola znížená na 1090 kg a tak S1 mohlo zrýchliť z 0 na 100 km/h za 3,1 sekundy.

23 rokov po zrušení Skupiny B je Sport Quattro S1 E2 stále označované za najvýkonnejšie rely vozidlo v medzinárodných pretekoch, pričom modely z roku 1986 dosahovali až 441 kW/600 koní. V roku 1987 Sport Quattro S1 E2 vyhralo preteky Pikes Peak s Walterom Röhrlom za volantom.

Referencie
----------

1. 1 2 3 4 5 6 7 8 9 10 11 12 13 14 15  Audi of America Press Site 25 Years of Audi Quattro 22 February 2005
2. ↑   *World Cars 1985*. [s.l.] : Herald Books, 1985. ISBN 0-910714-17-7.
3. 1 2  Audi Tradition Audi Tradition at the Techno Classica 2005 16 March 2005
4. ↑   *1984 Audi Quattro Treser Coupé* [online]. Motorbase, 19. september 2008, [cit. 2010-05-20]. Dostupné online.
5. ↑   *1982–1985 Audi Quattro - Drive - Motor Trend Classic* [online]. Motortrend.com, 20. apríl 2010, [cit. 2010-05-20]. Dostupné online.
6. ↑  Rally Paradise Audi Sport Quattro S1
7. ↑  Martin Holmes. The Sport's evolution. *Autosport*, 11. júl 1985. Dostupné online [cit. 2006-10-27].

Iné projekty
------------

Commons
* Spolupracuj na Commons Commons ponúka multimediálne súbory na tému **Audi Quattro**

Zdroj
-----

*Tento článok je čiastočný alebo úplný preklad článku Audi Quattro na anglickej Wikipédii.*

| Automobily značky Audi (1970 – 1999) nasledujúce >> |
| --- |
| **Segment** | 1970 – 1979 | 1980 – 1989 | 1990 – 1999 |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| B |  | 50 |  |  |  | A2 |
| C |  |  |  | A3/S3 |
| D | F103 | 80 | A4 (B5) |
|  |  | 90 |  |
|  |  |  | S2 |  | S4 (B5) |
| E | 100 | A6 (C4) | (C5) |
|  | 200 |  |
|  |  |  | S4 (C4) | S6 (C4) |  | (C5) |
| F |  |  | V8 | A8 / S8 |
| malé kupé |  |  |  | TT |
| malý roadster |  |  |  | TT |
| kabriolet |  |  |  | Cabriolet (B4) |
| kupé | 100 Coupé S |  |  | Coupé GT | Coupé |  |
|  |  | Coupé quattro |  |  |
| G |  | Quattro (*Ur-Quattro*) |  | RS2 |  |
| crossover SUV |  |  |  | (C5) |
| Pretekárske automobily |  | QuattroA1 & A2 | Sport Quattro | Sport Quattro S1 |  |  |
| Prototypy: A1 • A7 • Avantissimo • Avus quattro • Le Mans quattro • Nuvolari quattro • Pikes Peak quattro • Q3  • R4 • Roadjet • Rosemeyer • RSQ • Shooting Brake • Steppenwolf |
| Športové: R8R LMP • R8C LMP • R8 LMP • R10 TDI LMP • R15 TDI LMP |